એક ધારાસભા મતવિસ્તારમાં સરેરાશ ર,પ૦,૦૦૦ મતદારો હોય છે. અને હાલ ગઢવી, સોની, લોહાણા, મોચી, વાણંદ, દરજી,લુહાર, પ્રજાપતિ, ખારવા જેવી અનેક જ્ઞાતિઓના મતદારોની સંખ્યા ર,પ૦,૦૦૦ થી વધુ છે. તો આવા સમાજને યોગ્ય પ્રતિનિધિ મંત્રી મંડળમાં હોવું જરૂરી છે. એક જાતિના સભ્યોને સીધા કેબિનેટ મંત્રીમંડળમાં સમાવેશ કરીને બીજી અનેક જ્ઞાતિઓના ધારાસભ્યોને એક પણ નાણાંકીય સત્તાવાળા મહત્વના ખાતાઓ પર નિમણૂંક આપવામાં આવેલ નથી. આથી અમો ગુજરાતના સમસ્ત કોળી સમાજ પરિવારના ૬ર,૦૦,૦૦૦ થી મતદારો આ જાહેર આવેદન પત્ર આપીને જાહેર દરખાસ્ત કરીએ છીએ કે, રાજયમાં કોળી જ્ઞાતિ પરિવારને યોગ્ય ન્યાય આપવામાં આવે નહીં તો શાસક પક્ષ અને સંગઠનોમાંથી કોળી સમાજના પ્રતિનિધિઓ એકસામટા રાજીનામા આપશે તેવું જલ્પાબેન કોળી (રાજકોટ) દ્વારા એક જાહેર પ્રેસનોટમાં જણાવ્યું હતું.